Komisijos reglamentas (EB) Nr. 2479/95
1995 m. spalio 25 d.
derinantis su technikos pažanga Tarybos reglamentą (EEB) Nr. 3821/85 dėl kelių transporto priemonėse naudojamų tachografų
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1985 m. gruodžio 20 d. Tarybos reglamentą (EEB) Nr. 3821/85 dėl kelių transporto priemonėse naudojamų tachografų [1] su paskutiniais pakeitimas, padarytais Austrijos, Suomijos ir Švedijos stojimo akte, ypač į jo 17 straipsnį,
kadangi, būtina pašalinti klastočių galimybes naudojant elektroninius tachografus kelių transporto priemonėse;
kadangi remiantis patirtimi ir dabartiniu technikos lygiu įtaiso prijungimo prie impulsų siųstuvo kabelius galima apsaugoti nuo pažeidimų kitais būdais, ne tik plastiku padengtu nerūdijančio plieno apvalkalu su užspaustais galais, kaip numatyta dabar;
kadangi atsižvelgiant į dabartinių tachografų tarnavimo laiką, būtina šią naują technologiją įgyvendinti elektroninių tachografų konstravimo ir instaliavimo Bendrijos standartuose;
kadangi šiame reglamente numatytos priemonės atitinka komiteto, atsakingo už Reglamento (EEB) Nr. 3821/85 derinimo su technikos pažanga, nuomonę,
RIĖMĖ ŠĮ REGLAMENTĄ:
1 straipsnis
Reglamento (EEB) Nr. 3821/85 I priedo V skyriaus 5 punktas pakeičiamas taip:
"5. Kabeliai, jungiantys tachografą prie siųstuvo, turi būti apsaugoti ištisiniu plastiku padengtu nerūdijančio plieno apvalkalu su užspaustais galais, išskyrus atvejus, kai lygiavertę apsaugą nuo manipuliavimo įrenginiu garantuoja kitos priemonės (pavyzdžiui, elektroninis monitoringas, toks kaip signalo užkodavimas), kurios gali aptikti kokio nors teisingam tachografo veikimui nebūtiną prietaisą, kurio tikslas - neleisti tachografui teisingai veikti, sukeliant trumpąjį jungimą ar elektroninių duomenų iš atstumo ir greičio daviklio pertrūkius ar jų pakeitimus. Šiame reglamente laikoma, kad jungtis, kiurią sudaro užplombuoti jungimai, yra ištisinė.
Pirmiau minėtą elektroninį monitoringą galima pakeisti elektronine kontrole, kuri užtikrina, kad tachografas gali užregistruoti bet kokį transporto priemonės judesį, nelygu atstumo ir greičio daviklio signalas."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1996 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. spalio 25 d.